open-index/open-wikipedia-markdown huggingface dataset:
קוקל סנגלי

**קוקל סנגלי** (שם מדעי: *Centropus senegalensis*) הוא מין טקסונומי של עוף מהסוג קוקל, החי ביבשת אפריקה.

## מאפיינים
קוקל זה הוא מין בינוני בסוגו. אורכו 39 ס"מ. ראשו, רגליו וזנבו שחורים. הכנפיים בצבע ערמון. הגרון בצבע לבן והעיניים בצבע אדום.

## תפוצה
מין זה נפוץ בחלק גדול מאפריקה שמדרום לסהרה מסנגל במערב לאתיופיה וקניה במזרח ולאנגולה והרפובליקה הדמוקרטית של קונגו בדרום וכן בדרום אפריקה, בוטסואנה, זימבבואה וזמביה. בית הגידול של מין זה הוא בעיקר סוואנות עם עצים ושיחים.

## תזונה ורבייה
מין זה ניזון בעיקר מחרקים, זחלים ובעלי חוליות קטנים. מין זה מקנן על האדמה והנקבה מטילה 2 עד 4 ביצים.

## שימור
בשל תפוצתו הרחבה מין זה מוגדר על ידי הרשימה האדומה של IUCN כמין שאינו בסיכון.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוקל
קטגוריה:סנגל: עופות
קטגוריה:אתיופיה: עופות
קטגוריה:אנגולה: עופות
קטגוריה:קניה: עופות
קטגוריה:מוזמביק: עופות
קטגוריה:הרפובליקה הדמוקרטית של קונגו: עופות
קטגוריה:זמביה: עופות
קטגוריה:זימבבואה: עופות
קטגוריה:בוטסואנה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס לינאוס
Cruella (Original Motion Picture Soundtrack)

**Cruella (Original Motion Picture Soundtrack)** (בעברית: **קרואלה (פסקול מקורי לקולנוע)**) הוא פסקול שהוקלט על ידי אומנים שונים. הפסקול יצא לאור ב-21 במאי 2021 על ידי חברת התקליטים וולט דיסני רקורדס. הפסקול נועד לקדם את הסרט, "קרואלה".

האלבום קיבל מועמדות בטקס פרסי גראמי ה-64 בקטגוריה פסקול האוסף הטוב ביותר עבור מדיה חזותית.

## רקע והכרזה
ב-31 במרץ 2021, הוכרז כי ניקולאס בריטל יעבוד יחד עם קרייג גילספי עבור הפסקול של הסרט "קרואלה".

ב-10 במאי 2021, חשפו אולפני וולט דיסני כי בסרט יופיע השיר "Call Me Cruella", שיר מקורי שיבוצע על ידי פלורנס אנד דה משין, שיופיע במהלך הקרדיטים הסופיים של הסרט. באותו יום הודיעו אולפני וולט דיסני כי אלבום ניקוד ואלבום פסקול נפרד ייצאו שניהם ב-21 במאי 2021, על ידי חברת התקליטים וולט דיסני רקורדס.

## רשימת רצועות

## היסטוריית יציאות לאור

## Cruella: Original Score by Nicholas Britell

**Cruella: Original Score by Nicholas Britell** הוא פסקול שהוקלט על ידי ניקולס בריטל. הפסקול יצא לאור ב-21 במאי 2021 על ידי חברת התקליטים וולט דיסני רקורדס.".

### רשימת רצועות

### היסטוריית יציאות לאור

## הערות שוליים

קטגוריה:פסקולי סרטים
קטגוריה:פסקולים באנגלית
קטגוריה:101 דלמטים
קטגוריה:פסקולי וולט דיסני רקורדס
הר סויאט

**הר סויאט** (באנגלית: **Mount Soyat**) הוא הר בולט, בצידו המערבי של רכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

ההר מתנשא מעל הגדה המזרחית של קרחון רידי צפונית למקום בו הוא מתאחד עם קרחון נורפוק.

גובהו של ההר 2,150 מטרים מעל פני הים; והוא ההר ה-1,035 בגובהו באנטארקטיקה.

## היסטוריה
### גילוי ומיפוי ההר

רכס ויסקונסין (ובו גם ההר) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שם קומנדר דייוויד סויאט (David Soyat), מצי ארצות הברית, שהיה קצין מבצעים אווירי (air operations officer) בטייסת VX-6 בתחנת מקמקרדו, בחורף האנטארקטי 1962.

## קישורים חיצוניים
* הר סויאט באתר הסקר הגאולוגי של ארצות הברית
* הר סויאט באתר הגאזט האנטארקטי של ממשלת אוסטרליה
* הר סויאט באתר הגאזט האנטארקטי המשווה SCAR של ממשלת אוסטרליה
* הר סויאט באתר peakery (מרחקים לאתרים סמוכים)

## הערות שוליים

סויאט
פולי קולינס (ציירת)

**פולי קולינס** (באנגלית: **Polly Collins**; 1808-1884) הייתה אמנית מכת השייקרים שעשתה "ציורי מתנה", שהיו תיאור של מסרים רוחניים של חברי הכת באמצע המאה ה-19.

## חיים אישיים
פולי קולינס נולדה בקיימברידג', ניו יורק. משפחתה עברה למסצ'וסטס בשנת 1820 והצטרפה לכפר הנקוק של כת השייקרים. קולינס נותרה חברה, או מאמינה, בכת השייקרים לאורך כל חייה. היא טיפלה בנערות צעירות בקהילה במהלך חלק מהשהות בה.

## ציורי מתנה
בין השנים 1841–1859 הכינה קולינס 16 "ציורי מתנה" בצבעי מים כתוצאה מגילויים רוחניים במהלך "תקופת הביטויים" של השייקרים. במהלך הזמן הזה"... להט רוחני עז אחז את קהילות השייקרים. על פי המסורת, רוחות שמימיות ירדו לארץ, נושאות מתנות של חזיונות, מזמורים, ריקודים וציורים. האם אן לי (מייסדת הכת ומנהיגתה) הייתה בולטת בקרב הרוחות שנראו למדיומים או כפי שכונו "המכשירים".

בציורה "הכדור השמימי" בשנת 1854, היא יצרה סצנות שונות בתוך ריבועים כרשת. במרכז צוירה מקהלת דמויות שמימיות כוללת את ישו, השליחים, האם אן לי וכריסטופר קולומבוס. מסביב דימוי זה, צוירו סצנות כמו פרח עדן, סמלים של סליחה ותשובה.

בשנת 1859 יצרה קולינס רישום של "עץ הנוחות" עם חזון מתנה מהאם אן ליוניס אולדריס. התקופה בה נתפסו חזונות רוחניים בשיר או בציור, שנקראה אצל המאמינים "תקופת הביטויים", כונתה גם "תקופת עבודתה של המייסדת אן לי". בחזיונות אלה האמינו חברי הכת. עבודה זו הייתה וריאציה של המוטיב הנפוץ של כת השייקרים "עץ החיים", כמו התיאורים שעשתה האנה קוהון. זו הייתה אחת היצירות הבולטות ביותר של קולין.

אמנים מרכזיים מקהילת השייקרים היו קולינס, האנה קוהון וג'וזף וויקר. תקופת הביטויים הסתיימה כאשר חברי הכת התביישו מ"ההגזמה הרגשית והביטויים המיסטיים של תקופה זו."

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירות אמריקאיות
קטגוריה:אמריקאיות שנולדו ב-1808
קטגוריה:אמריקאים שנולדו ב-1808
קטגוריה:נפטרות ב-1884
קטגוריה:אמריקאים שנפטרו ב-1884
פאל קצ'קמטי

**פאל קצ'קמטי**, מחוץ להונגריה גם: Paul Kecskeméti, Peter Schmiedt (בהונגרית: **Kecskeméti Pál**; מאקו, 31 באוקטובר, 1901 – וושינגטון די. סי., ארצות הברית, 30 באוקטובר 1980) היה מדען פוליטי, היסטוריון, סוציולוג, סופר, עיתונאי יהודי-אמריקאי ממוצא הונגרי, בנו של הרב הראשי של העיר מאקו ארמין קצ'קמטי, אחיו התאום של העיתונאי ג'רג' קצ'קמטי שניספה באושוויץ (1901-1944).

## ביוגרפיה
אמו הייתה אירמה מדיאר. בין השנים 1911 – 1919 היה תלמיד בית הספר התיכון "יוז'ף אטילה" בעיר מאקו. בשנות ה-20 של המאה ה-20 הצטרף לחוג כתבי המגזין "המאה שלנו" (Századunk). הוא נסע לגרמניה משנת 1927, בילה עשור בברלין, תחילה כתב את הדו"חות הפוליטיים שלו בשמו ואחר כך בשם הבדוי "פטר שמידט". דו"חות על המצב ברייך השלישי, שהפכה במהרה לגרמניה הנאצית של היטלר. הוא עזב לצרפת בשנת 1937 ולארצות הברית בשנת 1940, שם עבד כמומחה פוליטי ולאחר מכן כפרופסור לסוציולוגיה באוניברסיטת סטנפורד בקליפורניה. הוא פרסם גם את עבודותיו של גיסו, קרל מנהיים.

## עבודותיו העיקריות

באנגלית:

* Meaning, communication, and value (Chicago, 1952); Strategic surrender.
* The politics of victory and defeat (Stanford, 1958);
* The unexpected revolution. Social forces in the Hungarian uprising (Stanford, 1961).

בתרגום לעברית:
* משמעות, תקשורת וערך (שיקגו, 1952); כניעה אסטרטגית.
* הפוליטיקה של ניצחון ותבוסה (סטנפורד, 1958);
* המהפכה הבלתי צפויה. כוחות חברתיים במרד ההונגרי (סטנפורד, 1961).

## לקריאה נוספת

* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
* Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
* Borbándi Gyula: Nyugati magyar irodalmi lexikon és bibliográfia. Bp., Hitel, 1992.
* Révai Új Lexikona. Főszerk. Kollega Tarsoly István. Szekszárd, Babits, 1996-.
* Amerikai magyarok arcképcsarnoka. Főszerk. Tanka László. Szerk. Balás Róbert. Bp., Médiamix Kiadó. 2003.
* Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László.
* Szemle (Brüsszel) ; 1962/1. (-i-y)
* Irodalmi Újság (London, Párizs) ; 1961/23. (Kemény Gy.)
* Népszava (London) ; 1962/4. (S. Tamás J.)
* Élet és Irodalom ; 1980/43. (Litván Gy.)


* 
* 
* לקסיקון ביוגרפי הונגרי. עורך ראשי. אגנש קניירש, 1994.

## הערות שוליים

קטגוריה:היסטוריונים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:סוציולוגים יהודים אמריקאים
קטגוריה:סגל אוניברסיטת סטנפורד
פאל
קטגוריה:אמריקאים שנולדו ב-1901
קטגוריה:אמריקאים שנפטרו ב-1980
יגואר I-פייס

**יגואר I-פייס** (באנגלית: **Jaguar I-Pace**) היא מכונית חשמלית במרכב קרוסאובר קופה בעלת חמישה מקומות, שמיוצרת על ידי יגואר משנת 2018. היא הוצגה במרץ 2018, והגיעה לישראל ביולי 2018. בנובמבר 2016 הציגה יגואר בתערוכת הרכב של לוס אנג'לס את דגם הקונספט המקדים.

ה-I-פייס נבחרה למכונית השנה באירופה לשנת 2019, וגם ל"אוטו השנה" בישראל לשנת 2019 על ידי מגזין אוטו.

במבחן הבטיחות ה-I-פייס קיבלה חמישה כוכבי בטיחות מתוך חמישה.

## מפרט טכני
ה-I-פייס כוללת שני מנועים חשמליים המספקים כ-400 כוחות סוס ומומנט מרבי של 69.8 קילוגרמים, סוללת ליתיום יון בקיבולת 90 קילוואט שעה המספקת טווח נסיעה חשמלי של 470 קילומטרים. היא מאיצה מ-0 ל-100 קמ"ש בתוך 4.8 שניות ומגיעה למהירות מרבית מוגבלת אלקטרונית של 200 קמ"ש.

### טעינה
את ה-I-פייס ניתן לטעון בעזרת שני מטענים: האחד בהספק של 6.7 קילוואט המטעין את הסוללה מ-0 ל-80 אחוז בתוך 10 שעות ומ-0 ל-100 אחוז בתוך 13 שעות, והמטען השני בהספק 25 קילוואט המטעין את הסוללה מ-0 ל-80 אחוז בתוך 4 שעות (את המטען השני ניתן לקבל בתוספת של 30,000 שקלים).

## פרסים
ה-I-פייס קיבל הרבה פרסי תעשייה ונבחר על ידי הרבה מגזינים ל"מכונית השנה" ו"למכונית החשמלית הטובה ביותר".

## מכירות
להלן נתוני המכירות של ה-I-פייס בישראל, ארצות הברית ואירופה.

## גלריה

קובץ:Festival automobile international 2020 - Jaguar I-Pace Concept - 001.jpg|דגם הקונספט
קובץ:2018 Jaguar I-Pace EV400 AWD Front End.jpg|מבט לפגוש הקדמי
קובץ:Jaguar I-Pace FRA 10 2018 1154.jpg|מבט לפגוש האחורי
קובץ:2018 Jaguar I-Pace EV400 AWD Side.jpg|מבט לצד
קובץ:Jaguar I-Pace intérieur.jpg|מבט לפנים הרכב


## קישורים חיצוניים

* 
* יגואר I-פייס באתר מגזין רכב חשמלי

## הערות שוליים

קטגוריה:מכוניות חשמליות
קטגוריה:קרוסאובר
קטגוריה:כלי רכב המורכבים באוסטריה
קטגוריה:דגמי מכוניות שהושקו ב-2018
I-פייס
קנז (זמר)

**ננאד קנז'ביץ**' (במונטונגרית: **Ненад Кнежевић**; באנגלית: **Nenad Knežević**; נולד ב-5 בדצמבר 1967), הידוע בשם **קנז**, (באנגלית: **Knez**), הוא זמר מונטנגרי. רנז התפרסם הודות ללהיט שלו "Dal 'si ikada mene voljela" (האם אהבת אותי אי פעם) משנת 1994, והתפרסם כזמר דאנס-פופ לאורך שנות התשעים. קנז ייצג את מונטנגרו באירוויזיון 2015 עם השיר "Adio", עמו סיים במקום ה-13.

## ביוגרפיה
קנז נולד וגדל בטיטוגרד (כיום פודגוריצה) במשפחה של מוזיקאים. בגיל שש, שר קנז את "Bio jednom jedan lav" בפסטיבל Naša *Radost* בטיטוגרד. הוא למד בבית ספר באותה עיר. במהלך לימודיו בתיכון, הקים את להקתו הראשונה, ויסוקה פרקוונצ'יה (באנגלית: High Frequency), עם הגיטריסט ליאו סוקאג'. עם הלהקה כתב את השירים "Da l 'si ikada mene voljela" ו-"Kao magija" שלימים יהפכו ללהיטיו הגדולים ביותר. מאוחר יותר הקים את להקת הירח שניגנה על חוף מונטנגרו, ובהמשך את "להקת מונטנגרו" יחד עם אביו, מיליה קנז'ביץ'.

## קריירה
בשנת 1992 החל קנז את קריירת הסולו שלו והופיע בפסטיבל הפופ בבלגרד, MESAM, עם השיר "Da l 'si ikada mene voljela". באותה שנה הקליט קנז את אלבומו הראשון, Kao magija, בעזרת חבר הלהקה לשעבר, הגיטריסט ליאו סוקאג' וכותבי השירים, Ljubo Jovović ו-Zlatko Jovović. בשנת 1994 הקליט קנז את אלבומו השני, Iz dana u dan. בשנת 1996 הקליט קנז את אלבומו השלישי, Automatic. אלבום זה היה האלבום הנמכר ביותר שלו. בשנת 1999 יצא אוסף בשם "הטוב מקנז", שכלל 18 שירים ישנים, 2 שירים חדשים, "Nijedna žena na svijetu" ו-"Ti ne znaš ko sam ja", ורמיקס של "Kao magija". בשנת 2000 הוא התחרה בפסטיבל בודווה 2000 עם השיר Vjeruj שזכה במקום הראשון. בשנת 2001 הקליט קנז את אלבומו הרביעי, Daleko, visoko. בשנת 2003 הקליט קנז את אלבומו החמישי, Ti me znaš. הוא זכה במקום השלישי בפסטיבל המוזיקה בודווה 2006. בשנת 2005 הקליט קנז את אלבומו השישי, וניל.

ב-31 באוקטובר 2014 הוכרז כי קנז ייצג את מונטנגרו באירוויזיון 2015 בווינה, אוסטריה. בהופעתו עם שירו "Adio" הגיע קנז למקום התשיעי בחצי הגמר השני, ודורג במקום ה-13 בגמר עם 44 נקודות. היה זה המיקום הגבוה ביותר של מונטנגרו אי פעם בתחרות. לשיר אדיו שתי גרסאות נוספות בצרפתית ובאנגלית.

קנז השתתף בתוכנית המציאות הישרדות VIP סרביצ'ה שהתקיימה בפיליפינים בשנת 2010.

## חיים אישיים
בין השנים 1995–2013 היה נשוי לנינוסלבה קנז'ביץ', איתה יש לו שתי בנות, אחת מהן היא קסניה קנז'ביץ' מלהקת הבנות הוריקן, אשר יצגו את סרביה באירוויזיון 2021.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משתתפי אירוויזיון 2015
קטגוריה:נציגי מונטנגרו באירוויזיון
קטגוריה:מוזיקאים יוגוסלבים
קטגוריה:יוגוסלבים שנולדו ב-1967
קטגוריה:מונטנגרים שנולדו ב-1967
The Christmas Album (אלבום של רוברטה פלאק)

***The Christmas Album*** (בעברית: **אלבום חג המולד**) הוא אלבום האולפן ה-15 ואלבום חג מולד הראשון של הזמרת-יוצרת האמריקאית רוברטה פלאק. האלבום יצא לאור ב-4 בנובמבר 1997, על ידי חברת התקליטים קפיטול רקורדס, לכבוד חג המולד. מתוך האלבום לא יצאו סינגלים, אך מהדורה מחודשת שלו הופצה בשנת 2003.

האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"The Little Drummer Boy".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-1997
קטגוריה:אלבומים באנגלית
קטגוריה:אלבומי חברת קפיטול רקורדס
אסטון מרטין DB11

**אסטון מרטין DB11** (באנגלית: **Aston Martin DB11**) היא מכונית ספורט במרכב קופה ורודסטר, שמיוצרת על ידי אסטון מרטין משנת 2016. היא הוצגה בתערוכת הרכב הבינלאומית של ז'נבה במרץ 2016, והגיעה לישראל בינואר 2017.

## עיצוב
העיצוב של ה-DB11 מעוצב ממש כמו רוב המכוניות של אסטון מרטין אך בפנים המכונית העיצוב כולל מושבי עור בצבע שחור, מסך מולטימדיה בקוטר 8 אינץ' ולוח מחוונים דיגיטלי בקוטר 12 אינץ'. בצד המכונית ישנה סימון *V12* המציג את תצורת המנוע שלה.

## מפרט טכני
ה-DB11 כוללת מנוע טווין טורבו בנזין V12 צילנדרים בנפח 5.2 ליטרים המספק כ-600 כוחות סוס ב-6,500 סיבובים לדקה, ומומנט מרבי של 71.38 קילוגרמים בין 2500 ל-5000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 320 קילומטרים לשעה.

## גרסאות
מלבד הגרסה הבסיסית הציגה אסטון מרטין שלוש גרסאות נוספות. הראשונה, **אסטון מרטין V8**, היא גרסה בעלת מנוע V8 טווין טורבו בנפח 4.0 ליטר המספק כ-503 כוחות סוס. גרסה זו מאיצה מ-0 ל-100 קילומטרים לשעה בתוך 4.0 שניות ומגיעה למהירות מרבית של 301 קילומטרים לשעה. גרסה זו הוצגה ביוני 2017. השנייה, **אסטון מרטין DB11 וולנטה**, גרסת הגג הנפתח לגרסה הבסיסית הכוללת את המנוע של גרסת ה-**V8**. היא כוללת גג רך העשוי מ-16 שכבות של בד ונפתח בתוך 16 שניות ונסגר בתוך 14 שניות עד למהירות של 50 קילומטרים לשעה. גרסה זו הוצגה באוקטובר 2017. השלישית, **אסטון מרטין DB11 AMR**, גרסה משודרגת של הגרסה הבסיסית, הכוללת את המנוע של הגרסה הבסיסית (V12 טווין טורבו) אך במקום הספק של 600 כוחות סוס היא מספקת 630 כוחות סוס, היא מאיצה מ-0 ל-100 קילומטרים לשעה בתוך 3.7 שניות במקום 3.9 שניות ומגיעה למהירות מרבית של 334 קילומטרים לשעה במקום 320 קילומטרים לשעה. היא הוצגה במאי 2018, ויצורה הוגבל ל-100 יחידות.

## גלריה

קובץ:2016 Aston Martin DB11 V12 coupé 5204 cc at Horsham English Festival 2018.jpg|הגרסה הבסיסית
קובץ:Aston Martin DB11 AMR, GIMS 2019, Le Grand-Saconnex (GIMS1146).jpg|מבט לפנים המכונית
קובץ:2018 Aston Martin DB11 V8 Automatic 4.0 Front.jpg|גרסת ה-V8
קובץ:Paris Motor Show 2018, Paris (1Y7A1619).jpg|גרסת הגג הנפתח (וולטנה)
קובץ:Aston Martin DB11 - Mondial de l'Automobile de Paris 2018 - 001.jpg|גרסת ה-AMR


## קישורים חיצוניים

* 

## הערות שוליים

DB11
קטגוריה:מכוניות ספורט
קטגוריה:מכוניות קופה
קטגוריה:כלי רכב המיוצרים באוסטריה
קטגוריה:דגמי מכוניות שהושקו ב-2016
Star Bright

***Star Bright*** (בעברית: **כוכב מואר**) הוא אלבום האולפן הרביעי ואלבום חג מולד הראשון של הזמרת-יוצרת האמריקאית ונסה ויליאמס. האלבום יצא לאור ב-5 בנובמבר 1996, על ידי חברת התקליטים מרקורי רקורדס, לכבוד חג המולד. מתוך האלבום יצא הסינגל המוביל ""/"The Little Drummer Boy".

האלבום מכיל בתוכו הקלטות מחודשות של שירי חג מולד ידועים כמו "The First Noel" ו-"Baby, It's Cold Outside".

## רקע והצלחה
האלבום זכתה לשבחים והצלחה ביקורתית, והפך לאחד מאלבומי חג המולד הנמכרים ביותר ב-1996 וב-1997. הוא הגיע בשיאו למקום ה-36 במצעד הבילבורד 200, למקום ה-24 במצעד אלבומי ה-R&B/היפ-הופ ולמקום החמישי במצעד אלבומי החג. כמו כן, הפך לאחד מאלבומיה המצליחים ביותר של ויליאמס בשנות ה-1990.

האלבום הועמד לפרס גראמי בשנת 1997 בקטגוריית "אלבום הפופ/גוספל העכשווי הטוב ביותר", וקיבל את תואר הזהב מטעם איגוד תעשיית ההקלטות האמריקאי (RIAA) על מכירות של למעלה מ-500,000 עותקים בארצות הברית. אף על פי שלא פורסמו סינגלים רשמיים מהאלבום, ""/"The Little Drummer Boy" זכה להצלחה מיידית והפך לשיר חג המולד המושמע ביותר בשנת 1996, כאשר הגיע למקום ה-15 במצעד השירים העכשוויים למבוגרים.

בשנת 2003 הופצה מהדורה מחודשת של האלבום בשם, *The Christmas Collection: 20th Century Masters: The Best of Vanessa Williams*.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-1996
קטגוריה:אלבומי ונסה ויליאמס
קטגוריה:אלבומים באנגלית
קטגוריה:אלבומי חברת מרקורי רקורדס
צ'סטר סטיילס

**צ'סטר "צ'ט" ארתור סטיילס** (באנגלית: **Chester "Chet" Arthur Stiles**; נולד ב-14 בספטמבר 1970 בלואיוויל, קנטקי) הוא פושע אמריקאי ידוע לשמצה, אשר התפרסם בציבור לאחר שהופיע במספר קליפים בהם הוא נראה אונס ילדה שבאותה העת הייתה בת שלוש ומתעלל בה מינית. הקליפים נוצרו בסביבות שנת 2003 אך התגלו רק בשנת 2007 בפרומפ, נבדה. הבולשת הפדרלית ומשטרת לאס וגאס פתחו במצוד נרחב ברחבי ארצות הברית שהסתיים בלכידתו. המשטרה פרסמה חלקים מהקליפ לתקשורת, ואמה של הילדה זיהתה אותה; סטיילס התגורר בביתם באותה העת בה הווידאו נוצר. הוא נתפס בהנדרסון, נבדה, והופיע בפני בית המשפט באוקטובר 2007. חקירות נוספות הראו שסטיילס התעלל בילדה צעירה אחרת בזמן שחי עם משפחתה.

במאי 2009 נידון סטיילס ל-21 מאסרי עולם בשל 21 אישומים שונים עם אפשרות לשחרור מוקדם כעבור 140 שנים. השופט נימק כי סטיילס לא הראה חרטה בשימוע והגיב לגזר הדין בטענה שלתובעים "אכפת יותר מטוהר הילד מאשר מחייו של אדם"; סטיילס אמר "קיבלתי עשרים ואחד מאסרי עולם על פשע שלא היה אלים.. הלוואי שהאמת הייתה יותר חשובה להם". נכון ל-2015, עונש מאסרו הוא אחד מהארוכים ביותר שניתנו אי פעם.

משהועבר סטיילס להיות נתון תחת סמכותו של שירות בתי הסוהר של נבדה בבית הסוהר אילי הוא נלקח למאסר הגנתי ולבידוד עבור ביטחונו האישי, מתוך חשש לחייו מהאוכלוסייה הכללית של בית הכלא. ב-2009 הותקף סטיילס בקטטה בין אסירים אך לא נפצע.

## קישורים חיצוניים

* הפרופיל הפלילי של צ'סטר סטיילס באתר הפושעים המבוקשים ביותר בארצות הברית
* פרטי תיק האסיר של צ'סטר סטיילס באתר רשות בתי הסוהר של מדינת נבדה

## הערות שוליים

קטגוריה:מורשעים בעבירות מין בארצות הברית
קטגוריה:אמריקאים שנולדו ב-1970
קרחון נורפוק

**קרחון נורפוק** (באנגלית: **Norfolk Glacier**) הוא קרחון, בהרי הורליק, בארץ מרי בירד שבאנטארקטיקה.

אורכו של הקרחון 22.2 קילומטרים.

הקרחון מנקז את שרשרת הרי ויסקונסין, וזורם לכוון מערב.

הקרחון נשפך אל קרחון רידי, בין הר סויאט והר בולטון.

## היסטוריה
### גילוי ומיפוי הקרחון

רכס ויסקונסין (ובו גם הקרחון) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם העיר נורפוק, אחת הערים הגדולות במדינת וירג'ינה שבארצות הברית, בה ממוקמת היחידה השלישית (Detachment Three), של יחידת התמיכה המטאורולוגית (Meteorological Support Unit), של כוחת התמיכה הימי של צי ארצות הברית (U.S. Naval Support Force), אשר תמך במבצע דיפ פריז לחקר אנטארקטיקה.

## קישורים חיצוניים
* קרחון נורפוק באתר הסקר הגאולוגי של ארצות הברית
* קרחון נורפוק באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון נורפוק (לרבות זמני שקיעת / זריחת שמש/ ירח עדכניים)
** תחזית מזג אוויר עדכנית ארוכת טווח עבור קרחון נורפוק
** נתוני מזג אוויר היסטוריים עבור קרחון נורפוק
** סטטיסטיקות מזג אוויר עבור קרחון נורפוק

## הערות שוליים

נורפוק
אלן פוסטר קופר

**אלן פוסטר קופר** (באנגלית: **Allen Foster Cooper**; 16 ביוני 1862 - 20 באפריל 1917) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-23 של מדינת פנסילבניה.

## ביוגרפיה
קופר נולד בעיר פרנקלין במחוז פייט שבפנסילבניה בשנת 1862. הוא למד בבית ספר יסודי ותיכון בעיירה  שבפנסילבניה, וסיים שם את לימודיו בשנת 1881. הוא למד בתחילה באוניברסיטת מאונט יוניון שבאוהיו בשנת 1883, אך סיים את תוארו הראשון במשפטים באוניברסיטת מישיגן בשנת 1888. לאחר סיום לימודיו, התקבל למשרד עורכי דין.

בשנת 1903, נבחר לקונגרס ה-58 של ארצות הברית מטעם המפלגה הרפובליקנית, ולאחר מכן נבחר גם לשלושת הקונגרסים שלאחריו.

לאחר פרישתו מהקונגרס, חזר לעבודתו בתור עורך דין.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:בוגרי בית הספר למשפטים באוניברסיטת מישיגן
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1862
קטגוריה:אמריקאים שנפטרו ב-1917
Blue Christmas (אלבום של אלביס פרסלי)

***Blue Christmas*** (בעברית: "**חג המולד הכחול**") הוא אלבום אוסף של הזמר והמוזיקאי האמריקאי אלביס פרסלי. האלבום יצא לאור בשנת 1992 בארצות הברית, על ידי חברת התקליטים RCA רקורדס, לכבוד חג המולד. בנוסף להיותו אלבום חג המולד, הוא גם נחשב למיני-אלבום בשל אורכו הקצר.

האלבום מכיל בתוכו הקלטות מחודשות של שירי חג מולד ידועים כמו "Winter Wonderland" ו-"White Christmas".

## רשימת רצועות

## קישורים חיצוניים

* Blue Christmas באתר Discogs

## הערות שוליים

קטגוריה:אלבומי אוסף מ-1992
קטגוריה:אלבומי חג המולד מ-1992
קטגוריה:מיני-אלבומים מ-1992
קטגוריה:אלביס פרסלי
קטגוריה:אלבומים באנגלית
קטגוריה:מיני-אלבומי חברת RCA רקורדס
En Lillsk jul

***En Lillsk jul*** (בעברית: **חג המולד הכחול**) הוא אלבום אולפן ואלבום חג המולד של הזמרת והמוזיקאית השוודית ליל לינדפורש. האלבום יצא לאור בשנת 1991 ברחבי העולם, על ידי חברת התקליטים ליידיבירד רקורדס, לכבוד חג המולד. בשנת 1995, הוחלט להוציא לו מהדורה מחודשת ועדכנית יותר לאותה העת.

האלבום מכיל בתוכו הקלטות מחודשות של שירי חג מולד ידועים כמו "Tomtarnas julnatt" ו-"Stilla natt (Stille Nacht, helige Nacht)".

## רשימת רצועות

## קרדיטים
כל הקרדיטים שלהלן לקוחים מ-*[[Discogs]]*.
* יוהאן נורברג – גיטרה
* סם בנגסון – בס
* קלאס אנדרהל – תופים
* פיטר לונג – כלי מקלדת
* הקטור בינגרט – חליל

## קישורים חיצוניים

* En Lillsk jul באתר Discogs

## הערות שוליים

קטגוריה:אלבומי חג המולד מ-1991
קטגוריה:אלבומים בשוודית
טו-דוק, קיסר וייטנאם

**טוּ-דּוּקּ** (בוייטנאמית: **Tự Đức**, משמעות מילולית: "ירושת הערכים"; 22 בספטמבר 1829 – 17 ביולי 1883), בשמו הפרטי **נֵגוֹייְן פּוֹק הוֹנְג נָאַם** (בווייטנאמית: **Nguyễn Phúc Hồng Nhậm**), היה קיסר וייטנאם משושלת נֵגוֹייְן אשר משל בין השנים 1847 – 1883. בתקופת שלטונו של טוּ-דּוּקּ החלה דריסת הרגל הצרפתית בווייטנאם והוקמה מושבת הודו-סין הצרפתית.

## ביוגרפיה
בנו של הקיסר תִּ'יוּ-טְרִי, הנסיך נֵגוֹייְן פּוֹק הוֹנְג נָאַם הועדף על פני אחיו הבכור לרשת את אביו. הוא עלה על כס המלוכה בשנת 1847, ולקח את השם הקיסרי טוּ-דּוּקּ. הוא המשיך ברדיפות אביו כלפי מיסיונרים קתולים והתנגד ליחסי מסחר ויחסים דיפלומטיים עם מעצמות אירופאיות. הוצאות להורג של מיסיונרים הגיעו לממדים כאלה שמטעם הקיסרות הצרפתית השנייה נשלח בשנת 1856 מכתב מחאה רשמי לחצר המלוכה הקיסרית בהואה, מושב הבירה.

הוצאתו להורג של הבישוף הספרדי הקתולי חוסה מריה דיאז (José María Díaz) בשנת 1857 הוביל לתגמול מיידי; כוחות הצבא הצרפתי, תחת הוראתו של נפוליאון השלישי, קיסר הצרפתים, כבשו את העיר טורנה (דה נאנג) בשנת 1858 והביסו את הצבא הווייטנאמי הקיסרי בסדרת קרבות מפתח בדרום וייטנאם. כתוצאה מכך נאלץ טוּ-דּוּקּ בשנת 1862 למסור לצרפת את שלושת מחוזותיו הדרומיים באמנה שהפכה לאחר מכן למקור מחלוקת. הצרפתים התייחסו לאזורים הכבושים כמושבה קולוניאלית והקימו בהם את מושבת הודו-סין הצרפתית.

שלטונו של טוּ-דּוּקּ הופרע עוד יותר על ידי סדרת מרידות בשנת 1865, שהובלו על ידי מתיימר לכס המלוכה מטעם שושלת לָהּ היריבה. מתקפה צרפתית על מצודת האנוי בשנת 1873 הביאה למתן זיכיונות מסחר לצרפת ולפתיחת הנהר האדום בצפון וייטנאם לספינות מסחריות אירופאיות. טוּ-דּוּקּ פנה אל הקיסרות הסינית תחת הנהגת שושלת צ'ינג בבקשה להגנה, ואף קבע שבמקרה של ניצחון סיני תינתן וייטנאם כמדינת חסות של הקיסרות הסינית. הבטחות אלו הובילו לפרוץ מלחמת סין–צרפת שבסופם הצבא הצרפתי ניצח את הכוחות הסינים על אדמת וייטנאם. הקיסר טוּ-דּוּקּ נפטר בשנת 1883 וירש אותו אחיינו, הקיסר דּוּקּ-דּוּקּ. ארבע שנים לאחר מותו של טוּ-דּוּקּ נפלה כלל הקיסרות הווייטנאמית תחת חסות צרפתית.

## קישורים חיצוניים

* טוּ-דּוּקּ, קיסר וייטנאם, באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים
קטגוריה:ילידי 1829
קטגוריה:נפטרים ב-1883
Ecuador

**Ecuador** הוא שיר, שהופק על ידי הרכב הטכנו הגרמני סאש! בשיתוף הדי ג'י הגרמני אדריאן רודריגז .

## רקע
השיר יצא לאור בשנת 1997 כסינגל השלישי מתוך אלבום הבכורה של סאש, It's My Life – The Album. השיר היה ללהיט בינלאומי והגיע למקום הראשון ברומניה, בלגיה, וסקוטלנד ובמצעדי שירי הדאנס בארצות הברית ובקנדה. במצעד הסינגלים הבריטי דורג השיר במקום הראשון.

הווידאו קליפ לשיר בוים על ידי אוליבר זומר. ביוטיוב זכה השיר ל-70 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על אקוודור
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הסקוטי
אדוארד ג'ון בונין

**אדוארד ג'ון בונין** (באנגלית: **Edward John Bonin**; 23 בדצמבר 1904 - 20 בדצמבר 1990) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-11 של מדינת פנסילבניה.

## ביוגרפיה
בונין נולד בהזלטון  שבפנסילבניה בשנת 1904, להורים ממוצא פולני. בין השנים 1922–1926 שירת בצי ארצות הברית. בשנת 1929, סיים את לימודיו בסמינר ויומינג, בשנת 1933, סיים את לימודיו במכללת דיקינסון, ובשנת 1937, סיים את לימודיו בבית הספר למשפטים באוניברסיטת טמפל שבפילדלפיה. בעת מלחמת העולם השנייה, שירת בצבא ארצות הברית. בין השנים 1949–1952 שימש בתור עוזר הפרקליט של מחוז לוצרן בפנסילבניה, ובין השנים 1951–1953 היה ראש עיריית הזלטון.

בשנת 1952 נבחר בונין לקונגרס ה-83 מטעם המפלגה הרפובליקנית, אך לא היה מועמד לבחירות שלאחר מכן. בין 1955 ל-1961, שימש כעוזרו של מנהל הדואר בפילדלפיה, ובין 1963 ל-1966, כפרקליט כללי במחלקת הדואר בוושינגטון הבירה.

בונין נפטר בעיר הולדתו ומגוריו האלטון בשנת 1990, כשהוא בן 85.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה

קטגוריה:בוגרי מכללת דיקינסון
קטגוריה:בוגרי אוניברסיטת טמפל
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים ממוצא פולני
קטגוריה:אמריקאים שנולדו ב-1904
קטגוריה:אמריקאים שנפטרו ב-1990
יוגוסלביה באירוויזיון 1961

**[[יוגוסלביה באירוויזיון|יוגוסלביה]] השתתפה ב[[אירוויזיון 1961]]** השתתפה עם השיר "Neke davne zvezde" שבוצע על ידי ליליאנה פטרוביץ'. זו הייתה הופעתה הראשונה של יוגוסלביה באירוויזיון.

## לפני האירוויזיון
### Jugovizija 1961
הגמר הלאומי היוגוסלבי הראשון שבחר את הנציג היוגוסלבי לאירוויזיון, נערך ב-16 בפברואר תיאטרון הדרמה הלאומי הסלובני של לובליאנה בליובליאנה. המנחה הייתה מילנקה בווקון. בגמר היו 9 שירים משלושת איגודי השידור הציבוריים התת-לאומיים של טלוויזיית הרדיו היוגוסלבית - JRT: RTV Slovenija, RTV Harvatska ורדיו וטלוויזיה של סרביה. הזוכה נבחר על ידי קולות חבר מושבעים המונה שמונה חברים, מושבע אחד לכל אחת משש הרפובליקות ושני המחוזות האוטונומיים. השיר הזוכה היה "Neke davne zvezde", בביצועה של הזמרת הסרבית ליליאנה פטרוביץ', שהולחן בידי יוז'ה פריצ'ק ונכתב על ידי מירוסלאב אנטיץ'.

## באירוויזיון
ליליאנה פטרוביץ' הופיעה חמישית בלילה של התחרות, אחרי פינלנד ולפני הולנד. בסיום ההצבעה השיר קיבל 9 נקודות, וכתוצאה מכך הגיעה למקום ה-8 מבין 16 מדינות מתחרות.

### נקודות שהוענקו ללוקסמבורג

### נקודות שהוענקו מפינלנד

## קישורים חיצוניים
* מועדון ESC הרשמי באירודאלמטיה
* דף הבית של הגמר הלאומי באירוויזיון
* אירוויזיון צרפת
* ECSSerbia.com

## הערות שוליים

קטגוריה:מדינות באירוויזיון 1961
קטגוריה:יוגוסלביה באירוויזיון
גלגל המזל (ישראל)

**גלגל המזל** היא תוכנית טלוויזיה ישראלית, ששודרה במסגרת שידורי קשת בערוץ 2 בין השנים 1993–2000, ומבוססת על הפורמט הבינלאומי גלגל המזל. התוכנית הופקה בתחילה על ידי חיים מנור וחברת "מעגלות הפקות", ולאחר מכן על ידי "שבלול תקשורת – ארז טל תקשורת בע"מ", חברת ההפקות המשותפת של ארז טל ויעל סברדלוף. את התוכנית הנחה ארז טל ובהמשך החליף אותו גיל ססובר בעונות האחרונות. 

## שידור
התוכנית עלתה לשידור בנובמבר 1993, עם תחילת השידורים המסחריים בערוץ 2.

לצדו של טל השתתפה גם "נערת הגלגל", שתפקידה היה לחשוף את האותיות שהתגלו. תפקיד זה מולא בהתחלה על ידי אפרת רותם ומרב לוין ואחר כך על ידי רות גונזלס וסיגל שחמון. החל משנת 1998 הפסיק ארז טל להנחות את גלגל המזל, ובמקומו נבחר גיל ססובר. גלגל המזל זכה להצלחה גדולה בישראל. פרט לתוכנית הטלוויזיה, פותח גם משחק מחשב המבוסס על השעשועון, על ידי חברת CVR טכנולוגיות בע"מ. וכמו כן יצאו שני משחקי קופסה שאחד מהם נקרא "גלגל המזלות" וכלל מתקן עם שני כרטיסים מחיקים ומצבע. 

ירון אגסי נחשב לאלוף האלופים של גלגל המזל, לאחר שניצח שש פעמים ברציפות.

### בחירת נערת הגלגל
בשנת 1995 התקיים טקס בחירת נערת "גלגל המזל", תחרות בה נבחרה המחליפה למירב לוין. רגע השיא היה הבחירה בין שש מתמודדות:
* רות גונזלס – דוגמנית שזכתה בתחרות, אך הוחלפה לאחר כשנה וחצי.
* סיגל שחמון – החליפה את גונזלס בתפקיד "נערת הגלגל". לאחר מכן הפכה למגישת טלוויזיה מצליחה. הנחתה את תחרות האירוויזיון 1999.
* טל מן – דוגמנית שזכתה בתחרות בתואר "חביבת הקהל". ב-1998 החליפה את שחמון בתפקיד "נערת הגלגל".
* גלית בורג – חברת הצמד גילי וגלית, נציגת ישראל לאירוויזיון 1989 בשיר "דרך המלך". בשנות האלפיים חזרה בתשובה. נהרגה בתאונת דרכים ב-2022 בגיל 54. 
* ענת אלימלך – דוגמנית ו"נערת החן" בתחרות מלכת היופי 1993. ב-1997 נרצחה על ידי בן זוגה עקב רצונה להיפרד ממנו. הייתה בת 23 במותה. 
* אינגריד פלדמן – דוגמנית מצליחה ומלכת היופי של הולנד.

## קישורים חיצוניים

* גלגל המזל (1993-2000), אתר אישים
* גלגל המזל, התכנית הראשונה, אתר יוטיוב
* גלגל המזל במסגרת תוכנית המתיחות "לא דופקים חשבון", אתר יוטיוב
* 

## הערות שוליים

קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנת 1993 
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
עונת 1967/1968 בליגת העל ההולנדית

**עונת 1967/1968** הייתה העונה ה-12 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פורטונה 54 ופ.צ סיטארד שהיו אמורות לרדת לליגת המשנה התאחדו בסיום העונה בשם פורטונה סיטארד, הקבוצה המאוחדת נשארה בליגה עקב התפרקותה של XerxesDZB שקרסה כלכלית.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פולנדם וניימכן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1968
קטגוריה:תחרויות כדורגל ב-1967
ג'מיל ח'ורי (עורך דין)

**ג'מיל לביב ח'ורי** (בערבית: **جميل لافيف  خوري**) היה עורך דין, פוליטיקאי, שופט, מורה לערבית ומשורר ערבי-ישראלי. כיהן כראש מועצת כפר יאסיף בשנות ה-70.

## ביוגרפיה

התגורר בשכונת שייח' ג'ראח שבמזרח ירושלים, ישראל, למשפחה ערבית-נוצרית, שם גם נולד בנו השחקן מכרם ח'ורי.

למד משפטים בבית הספר המנדטורי למשפטים שבירושלים. התמנה לשופט שלום זמני בבית משפט השלום בחיפה ב-1947. לשכתו מוקמה בסמוך ללשכות השופטים שמעון אגרנט ומשה לנדוי.

לאחר פרוץ מלחמת העצמאות, ברח עם משפחתו ללבנון. הם חזרו בטרם נסגרו הגבולות, והתיישבו בעכו. היה חבר עיריית עכו.

מאוחר יותר, עברה משפחתו להתגורר עמו בכפר יאסיף שבגליל. ב-1958 עזב ח'ורי את ה"החזית הערבית" שהיה בין מייסדיה.

ב-1974 נבחר לעמוד בראש מועצת כפר יאסיף, למשך כשנתיים.

### חיים אישיים
בנו הוא השחקן מכרם ח'ורי, ב-1959, הורשעו שני בניו הגדולים של ג'מיל ח'ורי, בריגול נגד מדינת ישראל – כשאחד מבניו של ח'ורי נידון לכלא ל-4 שנות מאסר בפועל – והשני מבניו נידון לכשנה וחצי מאסר בפועל, בעקבות הרשעתם בריגול נגד ישראל.

בין נכדיו נמנים השחקנים: קלרה ח'ורי, ג'מיל ח'ורי (הקרוי על שמו); אוצרת ומבקרת האמנות רולא ח'ורי, והמשפטנית ואקטיביסטית זכויות האדם האלה ח'ורי-בשאראת.

## הערות שוליים

קטגוריה:משוררים ערבים ישראלים
קטגוריה:מורים לערבית בישראל
קטגוריה:שופטי בית משפט השלום בחיפה
קטגוריה:בוגרי בית הספר המנדטורי למשפטים
קטגוריה:משפטנים ישראלים
קטגוריה:שופטים בתקופת המנדט הבריטי
קטגוריה:עכו: אישים
קטגוריה:ירושלים: אישים
קטגוריה:שייח' ג'ראח
קטגוריה:ערבים בראשות רשויות מקומיות בישראל
קטגוריה:ראשי מועצת כפר יאסיף
קטגוריה:ישראלים שנולדו במאה ה-20
מקס דימונט

**מקס אייזק דימונט** (באנגלית: **Max Isaac Dimont**; 12 באוגוסט 1912 - 25 במרץ 1992) היה היסטוריון וסופר אמריקאי יהודי ממוצא פיני.

## ביוגרפיה
דימונט גדל במשפחה יהודית בהלסינקי, בירת הדוכסות הגדולה של פינלנד. באוגוסט 1929 הגיע לארצות הברית עם אמו ואחיו, על סיפון 'SS Berengaria' שברישומיה מופיע מקום לידתו בקובנה שבליטא. בשל מצבו הרפואי אושפז לכמה ימים בבית חולים באליס איילנד, משם יצאה המשפחה לקליבלנד, אוהיו.

לאחר שירות במודיעין הצבאי האמריקאי במלחמת העולם השנייה עבד תקופה ברשת חנויות האחים אדיסון בסנט לואיס שבמיזורי.

ב-1962 פרסם את ספרו העיקרי **Jews, God and History** (יהודים, אלוהים והיסטוריה) שזכה לביקורות מהללות ומכר למעלה מ-1.5 מיליון עותקים. ובעקבות הצלחתו יצא דימונט לסדרת הרצאות על ההיסטוריה של עם ישראל ברחבי ארצות הברית, קנדה, דרום אפריקה, ברזיל ופינלנד. ספרו שמעמיד את היהדות הרפורמית כהמשך טבעי למסורת ישראל, זכה גם לביקורת מקרב חוגים שמרניים יותר

בהמשך פרסם ספרים נוספים על ההיסטוריה של עם ישראל, על יהדות ארצות הברית ונושאים יהודיים נוספים.

דימונט נפטר בשנת 1992 בסנט לואיס, מיזורי. בתקופת חייו האחרונה עבד על המהדורה השנייה של ספרו החשוב **Jews, God and History** (יהודים, אלוהים והיסטוריה), שאת העבודה עליה סיימה אשתו אתל (1917–2013), שעבדה איתו על הספר מ-1955, המהדורה הושלמה והתפרסמה לאחר מותו, בשנת 1994, בסיוע בתם, גייל גולדי.

## ספריו

* **Jews, God and History**, Simon & Schuster, 1962
* **The indestructible Jews: is there a manifest destiny in Jewish history?**
* **The Jews in America: The roots, history, and destiny of American Jews**
* **Amazing Adventures of the Jewish People**
* **Appointment in Jerusalem: A Search for the Historical Jesus**


## קישורים חיצוניים
* קברו של מקס דימונט, באתר Find a Grave

## הערות שוליים

קטגוריה:יהודים פינים
קטגוריה:היסטוריונים יהודים אמריקאים
קטגוריה:חוקרי תולדות עם ישראל
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:מהגרים מפינלנד לארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-1992
ג'וזף קליי

**ג'וזף קליי** (באנגלית: **Joseph Clay**; 24 ביולי 1769 - 27 באוגוסט 1811) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.

## ביוגרפיה
קליי נולד בפילדלפיה שבפנסילבניה בשנת 1769. בשנת 1799, נבחר קליי ל.

לפני שנבחר לקונגרס של ארצות הברית עסק בבנקאות.

בשנת 1803, נבחר קליי לקונגרס השמיני של ארצות הברית מטעם המפלגה הדמוקרטית-רפובליקנית, ולאחר מכן גם לקונגרס התשיעי והעשירי, וכיהן כחבר הקונגרס עד התפטרותו ב-28 במרץ 1808. במהלך הקונגרס התשיעי, קליי שימש כאחראי המיסים בארצות הברית.

קליי נפטר בפילדלפיה בשנת 1811, ונקבר בכנסיית כרייסט.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
 קטגוריה:פילדלפיה: אישים
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1769
קטגוריה:אמריקאים שנפטרו ב-1811
ג'ון פורטר (פוליטיקאי מפנסילבניה)

**ג'ון פורטר** (באנגלית: **John Porter**; המאה ה-18 - המאה ה-19) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס הראשון של מדינת פנסילבניה.

## ביוגרפיה
פורטר נולד בפילדלפיה שבפנסילבניה. תאריך לידתו המדויק אינו ידוע.

פורטר היה חבר הסנאט של מדינת פנסילבניה בין השנים 1801-1805.

לאחר שנפטר חבר הקונגרס מייקל ליב, נבחר פורטר לבית הנבחרים של ארצות הברית למושב הקונגרס התשיעי של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס העשירי והאחד עשר. פורטר כיהן כחבר הקונגרס של ארצות הברית בין 8 בדצמבר 1806 ל-3 במרץ 1811. לאחר התפטרותו מהקונגרס, לא ידוע במה עסק.

תאריך פטירתו המדויק של פורטר אינו ידוע.

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו במאה ה-18
קטגוריה:אמריקאים שנפטרו במאה ה-19
מגדל אחמט

**מגדל אחמט** (ברוסית: **Ахмат Тауэр**) הוא גורד שחקים, הנמצא בבנייה מאז 2016 בעיר גרוזני, בצ'צ'ניה, רוסיה. עם השלמתו בשנת 2024, גובהו יהיה 435 מטר והוא יהיה בנוי מכ-102 קומות.

על פי התכנון, הבניין יהיה השני בגובהו ברוסיה ובאירופה אחרי מרכז לאחטה בסנקט פטרבורג.

## קישורים חיצוניים
* מגדל אחמט באתר גורפרויקט

## הערות שוליים

אחמט, מגדל
אחמט, מגדל
קטגוריה:רוסיה: מיזמים עתידיים
קטגוריה:גרוזני
My Life (שיר)

**My Life** הוא שיר של הראפרים האמריקאים ג'יי קול, 21 סבאג' ומוראי . השיר יצא לאור ב-14 במאי 2021, כרצועה השלישית מתוך אלבום האולפן השישי של ג'יי קול, *[[The Off-Season]]*. השיר מכיל את ההוק של השיר "The Life" משנת 2002, של הראפר האמריקאי פרעה מונץ', כמבוצע על ידי מוראי. השיר יצא לאור לרדיו הקצבי העכשווי ב-25 במאי, כסינגל השלישי מתוך האלבום.

השיר קיבל מועמדויות בטקס פרסי גראמי ה-64 בקטגוריות הביצוע הראפ הטוב ביותר ושיר הראפ הטוב ביותר.

## רקע
השיר מסמן את שיתוף הפעולה השני של קול ו-21 סבאג', לאחר השיר זוכה פרס גראמי "A Lot" משנת 2019. סבאג' אף מופיע בדוקומנטרי של קול, *Applying Pressure: The Off-Season*. קול ומוראי התחברו לראשונה ב-2020, כשקול שיבח את סינגל הבכורה שלו, "Quicksand", מה שהוביל לשמועות על רמיקס אפשרי לשיר בהשתתפות קול.

## הרכב
השיר כולל החלפה בולטת במסירה של קול, שמתחילה ב"תחושה צוננת ומלנכולית", ומשתנה ל"טון קשה וחד יותר כתער". מבחינה לירית, קול וסבאג' חוקרים "כיצד הטרגדיה והקשיים הביאו אותם לפתח דמויות חזקות", בעוד "ההוק של מוראי קושר את הרצועה עם הומאז' לסטיילס פי ולפרעה מונץ'". יתר על כן, קול משקף את דרכו להשיג הצלחה כלכלית ועושר. בהקשר של האלבום, השיר, לצד "Applying Pressure", נתפס כ"הצהרות שובבות על הפרדתו של קול משאר הראפרים". קול מרפרר את שחקן הכדורסל האמריקאי ג'ה מוראנט בשיר.

## ביקורות
קרל לאמאר מבילבורד הדגיש את הניגוד בין "הסגנונות והאישיות" של קול וסבאג', אם כי שניהם "מוכיחים עד כמה הם יכולים להיות אדירים כיחידה ושביחד הם יכולים לזרוע הרס בכל רצועה נתונה". וארון קרישאן מ-The Indian Express שיבח את השיר וציין את "הטקסט הנהדר, הזרימה ללא דופי וההגשה המצוינת" בשילוב הוק "חלק ומרגיע", כמו גם מקצב עם "מנגינה קולית המוזרמת אליו שמשפרת את הצליל כדי להתאים את האווירה שהיוצרים מנסים לייצר". מתיו שטראוס מפיצ'פורק חשב שלא קול ולא 21 סבאג' נאלצו להתאים את סגנונם אחד של השני כדי להתאים לשיר, במקום זאת, שיתוף הפעולה מראה "שקול רוצה להיראות רקמת חיבור במקום איקונקלסט אנטי-הייפ".

מגזין *Complex* דירג את השיר במקום החמישי ברשימת "50 השירים הטובים ביותר לשנת 2021 (עד כה)".

## הצלחה מסחרית
במצעד הבילבורד הוט 100, הגיע השיר היישר אל המקום השני, כש-"Good 4 U" של אוליביה רודריגו מנע ממנו להגיע לצמרת המצעד ולצידו שלושה שירים נוספים מתוך האלבום בעשירייה הפותחת, שהפכו את קול לאמן הרביעי בהיסטוריה שהכניס ארבעה שירים היישר אל העשירייה הפותחת של המצעד בו זמנית. כמו כן, השיר הפך לשירו של קול שהגיע למקום הגבוה ביותר במצעד.

## מיקומי שיא

## קישורים חיצוניים

## הערות שוליים

קטגוריה:שירי ג'יי קול
קטגוריה:שירי 21 סבאג'
קטגוריה:שירים באנגלית
קטגוריה:שירי זהב בארצות הברית
קטגוריה:סינגלים בהוצאת אינטרסקופ רקורדס
טקסארקנה

**טקסארקנה** (באנגלית: **Texarkana**) היא עיר הבירה של מחוז מילר  שבארקנסו. העיר נמצאת בגבול הדרום-מערבי של ארקנסו ולמעשה חלקה המערבי של העיר נמצא מעבר לגבול, בטקסס.

העיר הוקמה בצומת מסילת רכבת ב-8 בדצמבר 1873 והיא העיר המרכזית במטרופולין טקסארקנה , שנושא את שמה של העיר.

## היסטוריה
מחוז מילר הוקם ב-1820 בטריטוריית ארקנסו והוא נקרא לכבוד הגנרל ג'יימס מילר שהיה המושל הטריטוריאלי הראשון של ארקנסו והיה גנרל במהלך מלחמת 1812. מחוז מילר הוקם חרף העובדה שהייתה חוסר ודאות באשר לקו הגבול של המחוז האמריקאי לבין הגבול המקסיקני (באותם ימים טקסס הייתה חלק ממקסיקו), כתוצאה מכך המתיישבים במקום טענו כי בארקנסו גובים מיסים על אדמות שעלולות להיות מוחזקות בידי מקסיקו, אם לא די בכך תושבים רבים באזור התמרמרו על מה שהם ראו כדיכוי של הטקסטנים האירופאים-אמריקאים על ידי המקסיקנים הכריזו בגלוי על נאמנות לטקסנים.

לאחר שרפובליקת טקסס קיבלה עצמאות, המתחים באזור גברו וב-1837 הציע המושל ג'יימס סווייר קונוויי כי "התרופה הקלה והיעילה ביותר היא ביטול מחוז מילר לאזור פטריוטי יותר", ואכן המחוז פורק ואדמתו הפכה לחלק ממאחוז לאפייט, גם הוא בארקנסו.

ב-1873 נמכרו מגרשי עיירה בטקסרקנה, ארקנסו, בצומת שחיברה בין שתי מסילות רכבת, מה שגרם לאזור להתפתח במהרה ולהפוך למרכז סחר אזורי. בשנה שלאחר מכן, ביוני 1874 נוסדה עיר בטקסס בשם "טקסארקנה"  בסמוך לגבול עם ארקנסו.

עוד באותה שנה, הוקם מחדש מחור מילר אך מאמציה של העיר הצעירה בארקנסו, טקסארקנה להתאגד לא מומשו עד אוקטובר 1880, כמעט שבע שנים לאחר הקמת של העיר התאומה במקסיקו. שתי הערים בדרך כלל מכירות בתאריך התאגדות העיר ב-8 בדצמבר 1873.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:ארקנסו: ערים
קטגוריה:ערים חצויות
קטגוריה:יישובים שהוקמו ב-1880
Molitva

**Molitva** (בעברית: **תפילה**) הוא סינגל, זוכה אירוויזיון 2007 אותו ביצעה הזמרת הסרבית מריה שריפוביץ'. הייתה זו הופעת הבכורה של סרביה באירוויזיון כאומה עצמאית, לאחר שאיחוד המדינות של סרביה ומונטנגרו התפרק ביוני 2006. השיר יצא לאור כסינגל בתשע גרסאות שונות.

Molitva זכה גם בחצי גמר התחרות, כשלזכותו 298 נקודות, היה זה הניקוד הגבוה ביותר שניתן לשיר בשלב חצי הגמר במתכונת חצי הגמר היחידה של התחרות (2004-2007).

## רקע
Molitva היה השיר הזוכה הראשון בתחרות שלא הכיל מילים בשפה האנגלית מאז דנה אינטרנשיונל שניצחה בתחרות עבור ישראל בשנת 1998 עם השיר "דיווה''. Molitva היה השיר האחרון שאינו באנגלית שזכה בתחרות עד אירוויזיון 2017, שם סלבדור סובראל הפורטוגלי ניצח עם שיר בפורטוגזית. את הופעתה של מריה השלימה נוכחותם הבולטת של חמש זמרות הליווי.

לשיר גרסאות נוספות בשפות רבות. באנגלית הגרסה נקראת "Destiny", הגרסה הרוסית נקראת "Молитва", ובפינית "*Rukoilen*". השיר יצא לאור גם כרמיקס לריקודים ורימיקס בשם "Jovan Radomir mix".

Molitva נכלל ברשימת 10 הזוכים הטובים ביותר באירוויזיון על פי האינדפנדנט בשנת 2019, ועל ידי Special Broadcasting Service בשנת 2016. האירוויזיון טיימס, בלוג מעריצים של התחרות, דירג אותו כשיר האירוויזיון השלישי הטוב ביותר בכל הזמנים.

## קישורים חיצוניים

## הערות שוליים

קטגוריה:סרביה באירוויזיון
קטגוריה:שירי אירוויזיון 2007
קטגוריה:שירי סרביה באירוויזיון
קטגוריה:שירים שזכו באירוויזיון
קטגוריה:שירים בסרבית
Shady Lady

"**Shady Lady**" (בעברית: "**גברת מפוקפקת**") הוא שיר שבוצע על ידי הזמרת האוקראינית אני לוראק. השיר התפרסם בעיקר לאחר שלוראק הופיעה עימו באירוויזיון 2008 וסיימה במקום השני עבור אוקראינה.

השיר הולחן על ידי פיליפ קירקורוב ונכתב על ידי קרן קוואלריאן.

השיר התחרה באירוויזיון בחצי הגמר השני שנערך ב-22 במאי 2008, השיר זכה בחצי הגמר לאחר שקיבל 152 נקודות. בגמר היא קיבלה 230 נקודות, אף על פי שקיבלה את 12 הנקודות המרביות רק פעם אחת, מפורטוגל, הגיע השיר למקום השני מתוך 25 שירים, כאשר רק "Believe" של דימה בילאן מרוסיה מקדים אותו. לשיר גרסה בשפה הרוסית בשם **"С неба в небо"** ("משמיים לשמיים"). הסינגל זכה להצלחה רבה באוקראינה.

## הערות שוליים

קטגוריה:שירי אירוויזיון 2008
קטגוריה:שירי אוקראינה באירוויזיון
קטגוריה:אוקראינה באירוויזיון
מסוף שוהם

**מסוף שוהם** הוא מסוף אוטובוסים ביישוב שוהם. מהמסוף יוצאים קווי אוטובוס בעיקר לאזור גוש דן והמרכז, והוא ממוקם בצפונה של שוהם ליד אזור התעשייה של היישוב.

המסוף נבנה על ידי החברה הכלכלית שוהם ב-2016.

## קווי אוטובוס במסוף

## הערות שוליים

שוהם
קטגוריה:שוהם
April, April

"**April, April**" ("אפריל, אפריל") הוא שיר של הזמרת השוודית ליל-באבס, שייצג את שוודיה באירוויזיון 1961.

השיר היה המנצח של מלודיפסטיבלן 1961, שם הוא בוצע על ידי סיב מאלמקוויסט וגונאר וויקלונד.

בליל האירוויזיון, השיר בוצע שביעי בסדר ההופעה, אחרי גריטז'ה קאופלד שייצגה את הולנד עם השיר "Wat een dag" ולפני לאלה אנדרסן שייצגה את גרמניה עם השיר "Einmal sehen wir uns wieder". השיר קיבל 2 נקודות, והוצב במקום ה-14 מתוך 16 מדינות מתחרות.

## קישורים חיצוניים

קטגוריה:שירי אירוויזיון 1961
קטגוריה:שירי מלודיפסטיבלן
קטגוריה:שירי שוודיה באירוויזיון
קטגוריה:שירים על אפריל
מדע נוצרי

[שמאל|ממוזער|"ה[כנסייה הראשונה של ישו המדען" בוסטון, מסצ'וסטס שבארצות הברית]]
**המדע הנוצרי** (באנגלית: **Christian Science**) הוא תנועה נוצרית אדוקה, אשר פותחה בניו אינגלנד שבארצות הברית במאה ה-19 על-ידי המייסדת מארי בייקר אדי, שטענה בספרה "מדע ובריאות" משנת 1875 כי מחלה היא אשליה שניתן לתקן על ידי תפילה בלבד. הספר הפך לטקסט המרכזי של פלג נוצרי זה, יחד עם הביבליה, ועד לשנת 2001 נמכר ביותר מתשעה מיליון עותקים.
ממוזער|חותם המדע הנוצרי מ-1891
אדי ו-26 חסידיה קיבלו זכות בשנת 1879 להקמת "כנסיית ישו המדען", ובשנת 1894 הוקמה כנסיית האם, "הכנסייה הראשונה של ישו המדען", בבוסטון שבארצות הברית. תנועת המדע-הנוצרי הפכה לדת הצומחת ביותר בארצות הברית, עם קרוב ל-270,000 חברים שנמנו עם שורותיה בשנת 1936, נתון שירד ב-1990 למעט יותר ממאה אלף, ובשנת 2009 לפחות מ-50,000. הכנסייה ידועה בעיתונה המדווח על חדשות בארצות הברית ובעולם "כריסצ'ן סיינס מוניטור" שזכה בשבעה פרסי פוליצר בין השנים 1950–2002 ונחשב למקצועי ולאובייקטיבי, וגם בזכות חדרי הקריאה הציבוריים שלה ברחבי העולם.

אדי תיארה את המדע הנוצרי כחזרה ל"נצרות קדומה ולאלמנט הריפוי שאבד לה". ישנם הבדלים מובהקים בין תאולוגיית המדע-הנוצרי, לבין זו של התאולוגיה הנוצרית הרווחת. כשבפרט, חסידי המדע הנוצרי מאמצים גישה רדיקלית לפיה המציאות היא רוחנית בלבד והעולם החומרי הוא אשליה. בכלל זה נמצאת התפיסה שמחלה היא טעות נפשית ולא הפרעה גופנית, וכי יש לטפל בחולים לא באמצעות תרופות, אלא על ידי תפילה המבקשת לתקן את האשליה השגויה לפיה הבריאות לקויה.

הכנסייה אינה דורשת מהמאמינים להימנע מכל טיפול רפואי. חסידיה הולכים לרופאי שיניים, לאופטומטריסטים, לגינקולוגים מיילדים, ומוכנים לקבל חיסון כשנדרש על פי החוק - אך בה בעת היא טוענת שתפילה לריפוי נוצרי יעילה יותר כאשר אינה משולבת עם טיפול רפואי סטנדרטי. אולם בין השנים 1880–1990 הימנעות מהטיפול הרפואי המקובל בעולם הובילה למותם של מספר מאמינים וילדיהם. הורים הועמדו לדין ובמקרים מסוימים אף הורשעו בעבירות של הריגה או הזנחה. עם זאת, ההשקפה המשפטית המקובלת הייתה שלכנסייה עצמה אין-אחריות לשלם פיצויים במקרים אלו.
## קישורים חיצוניים

* 

## הערות שוליים

קטגוריה:תנועות
קטגוריה:נצרות: זרמים
קטגוריה:ארצות הברית: נצרות
מצעד סוף השנה של בילבורד הוט 100 לשנת 2020

**מצעד סוף השנה של בילבורד הוט 100 לשנת 2020** הוא רשימת השירים לסיכום שנת 2020 של הבילבורד הוט 100, שפורסמה ב-3 בדצמבר 2020. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני מכירות שנאספו בפרקי זמן ספציפיים שנקבעו על ידי בילבורד ומתבסס על מצעד השירים השבועי שמופק על ידו.

[ממוזער|335x335px|"[Blinding Lights" של דה ויקנד (בתמונה) נכנס למצעד הבילבורד הוט 100 השבועי ארבע פעמים לא רצופים. בנוסף, היה השיר שבילה במצעד את מספר השבועות הגבוה ביותר בהיסטוריית המצעד, 90 שבועות.]]
[ממוזער|250 פיקסלים|לראפר [רודי ריץ' שישה שירים ברשימת סוף השנה]]
[ממוזער|261x261px|לראפר [ליל בייבי שישה שירים ברשימה]]
[ממוזער|211x211px|[דה-בייבי עם חמישה שירים ברשימה]]
[ממוזער|274x274px|לזמר והראפר [דרייק (מוזיקאי)|דרייק חמישה שירים ברשימה]]

## רשימת סוף השנה

## ראו גם
* 2020 במוזיקה

## הערות שוליים

קטגוריה:מצעדי הבילבורד
קטגוריה:מצעדי מוזיקה מ-2020
קוני סויר

**קוני סויר** (באנגלית: **Connie Sawyer**; 24 בנובמבר 1912 – 21 בינואר 2018) הייתה שחקנית קולנוע, טלוויזיה ותיאטרון אמריקאית-יהודייה.

## ביוגרפיה
סויר נולדה בפואבלו שבקולורדו לזוג הורים יהודים שהיגרו מרומניה, כשהייתה בת שבע עברה לקליפורניה, שם אביה פתח חנות, מגיל צעיר אמה עודדה אותה לעסוק בשירה ובריקוד ואף רשמה אותה לתחרות כישרונות, בהיותה בת תשע עשרה עברה לניו יורק בתיאטראות וודוויל. ב-1959 הופיעה בסרט חור בראש. ב-1961 שיחקה בסרט הדרמה הפוליטי "Ada". ב-1969 השתתפה בתפקיד קטן במערבון "אומץ אמיתי".

היא הופיעה בסרט כשהארי פגש את סאלי כמרואיינת בסרט תיעודי. ב-1994 הופיעה בסרט טיפשים בלי הפסקה, ב-2004 הופיעה בסרט הישראלי הארץ המובטחת. היא שיחקה את סבתא של מייקל סקוט (סטיב קארל) בפרק של המשרד

היא פרסמה את האוטוביוגרפיה שלה "I Never Wanted to Be a Star — and I Wasn’t". היא התחתנה עם מרשל שאקר ונולדו להם שתי בנות.

## קישורים חיצוניים

* 

קטגוריה:אמריקאים ילידי קולורדו
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאים ממוצא יהודי-רומני
קטגוריה:אמריקאיות ממוצא יהודי
קטגוריה:אמריקאיות שהגיעו לגיל מאה
קטגוריה:אמריקאים שהגיעו לגיל מאה
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
אריזונה זרבס

**אריזונה זרבס** (; נולד ב-19 באפריל 1995) הוא ראפר, זמר ומלחין אמריקאי. שירו, "Roxanne", הגיע למקום הרביעי בבילבורד הוט 100 ב-2019. באותה שנה, בעקבות הצלחת הסינגל, זרבס יצא לסיבוב הופעות בארצות הברית, ובנובמבר, חתם חוזה הקלטות עם קולומביה רקורדס. "Roxanne" אף הגיע לראש מצעד הסינגלים של ניו זילנד, ולעשירייה הפותחת של מקבילו האוסטרלי.

## קריירה
בכיתה י"א, פרסם זרבס את שירו הראשון. סינגל הבכורה שלו, "Don't Hit My Line", יצא לאור ב-2016. בשנתת 2018, הוציא לאור את המיני-אלבום *Living Facts*.

ב-10 באוקטובר 2019, פרסם זרבס את השיר "Roxanne". השיר הפך לוויראלי בפלטפורמת הטיק טוק. השיר הגיע למקום ה-24 במצעד הסינגלים הבריטי. ב-8 במאי 2020, הוציא את סינגל ההמשך, "24". לאחר מכן הוציא את הסינגל שלו "RIP".

## דיסקוגרפיה
### מיני-אלבומים
* 2018: *Living Facts*

## קישורים חיצוניים
* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:מלחינים אמריקאים
קטגוריה:אמני קולומביה רקורדס
קטגוריה:אמריקאים שנולדו ב-1995
טרבור דניאל

**טרבור דניאל ניל** (באנגלית: **Trevor Daniel Neill**; נולד ב-28 בספטמבר 1994) הוא זמר-יוצר אמריקאי.

מיני-אלבום הבכורה שלו, *Homesick*, יצא לאור באוקטובר 2018 וכלל את הלהיט "Falling", שהגיע למצעדים ביותר מעשרים מדינות, לאחר שהפך לוויראלי בשנת 2019. אלבום האולפן הראשון שלו, *[[Nicotine]]*, כלל את השיר וגם את "Past Life", בו השתתפה הזמרת-יוצרת האמריקאית סלינה גומז.

## ביוגרפיה וקריירה
טרבור דניאל התגורר בבאטון רוז', לואיזיאנה. משפחתו עברה לפורט וורת', טקסס ובהמשך התיישבה ביוסטון, טקסס. דניאל סיפר מעט על ילדותו והודה שהמוזיקה הייתה לאחד מהדברים החשובים בחייו כילד, אך לא ציין את התמחותו בתחום. כנער, הוא החל להתעניין בראפ ובהיפ הופ. בתיכון, החל ליצור מוזיקה עם חבריו והמשיך לעסוק במוזיקה בשנת 2015.

הוא מנהל מערכת יחסים עם בת זוגו אליסה פלורס. בשנת 2021, הוציא עם ביבי רקסה וטיי דולה סיין את "My Dear Love" שנכלל באלבומה, *[[Better Mistakes]]*.

## השפעות מוזיקליות
טרבור דניאל חשף כי ההשפעות המוקדמות ביותר שלו היו ראפ, רוק, האוס ופופ.

## דיסקוגרפיה
### אלבומי אולפן
* 2020: *[[Nicotine]]*

### מיני-אלבומים
* 2018: *Homesick*
* 2019: *Restless*

## קישורים חיצוניים

* 

## הערות שוליים

קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1994